गोलाव बोसोर आखायाव हाथियार लानानै दावहा नांबोनाय आरो सुबुंखान्थिनि दाराजों सोमावसारबोनायनि उनाव दिनै बर’फोरनि गेजेराव 3थि बर’ गोरोबथा बि टि आर गोरोबथाया आबुं महर मोनबाय। दिनै बे गोरोबथाखौ मानगोनां बि टि सि नि बारग’ गाहाइ मावफुंगिरि सोद्रोमा हाग्रामा महिलारीआ मान आरो सम्मान होयैआ बर’ माहारिनि मोनसे बेसेबा गेदेर गोसोम जारिमिन होन्नानै बिनि थाखाय हादरनि नखर मन्थ्रि अमित साहा आरो आसामनि गिबि मन्थ्रि सर्बान्द सन’वालजों लोगोसे रांखान्थि मन्थ्रि डः हिमेन्ट बिस्व शर्माखौ लाजि फोनांनायसो जादों होन्नानै प्रमद बर’आ बुङो। राजखान्थि मुलाम्फानि थाखाय रोजा-रोजा रायजो-राजाफोरनि मोदै आरो गोलोमदैआव सोरजि जानाय बि टि आर गोरोबथानि दफाखौ बिटिसिनि खुंथाय गोहोयाव फैयोब्ला मावफुंआ होन्नानै बिबुंथि होनाया जोबोद दुखुनांथाव होन्नानै बर’आ बुंथियो आरो बियो बि टि आर गोरोबथायाव गुबुन सानै सागानगिरि एन डि एफ बिनि धिरेन बर’ आरो बि सावरायग्रा बिथांमोनखौ लाजि फोनांनानायसो जादों होन्नानै बुङो।